Je Jehanne de Chocille, qui fus femme monseignor Odon de Clermont, chevalier, fais a scavoir a toz ces qui verront ces lettres que l’aumosne que li diz Odes de Clermont fist a l’esglise de Mores, d’un sextier de frument, et l’aumosne que la mere ce dit Odon fist à celle dicte esglise d’un sextier de frument et d’un sextier d’aveine, je ay loe, et loe, et la promez a payer par moy, et par mes oirs, en tos endroits que les lettres devisent, qui de ces aumosnes furent faittes et scellees dou scel messire Hebert lou doien et curez de Bar-sor-Seigne, et de scel Jacques d’Aresles, qui fut prevoz de ce mesmes chastel, que ores est maiers dou dict Bar. Et por ce que je neu sael, j’ay fait mettre a ces presentes lou scael dou dit Jacques, et lou scael monseignor Odon, lou curez d’Asmance. A l’an Nostre Seignor MºCCºLIIIº, ou mois de decembre.